హౌరా జిల్లా

హౌరా జిల్లా ఉత్తర భారతదేశంలోని పశ్చిమబెంగాల్ లోని  ఒక జిల్లా.  పశ్చిమ బెంగాల్‌ రాష్ట్రంలో  అత్యంత పట్టణీకరణ జరిగిన ప్రాంతాలలో  హౌరా జిల్లా ఒకటి. పట్టణీకరణ కారణంగా క్రమంగా మురికివాడలలో  జనాభా పెరుగుతుంది. ఈ జిల్లా ముఖ్య పట్టణం హౌరా.  పశ్చిమ బెంగాల్లో  హౌరా కోల్‌కతా తరువాత రెండవ అతిపెద్ద నగరం. హౌరా జిల్లా పశ్చిమ బెంగాల్ లో  రెండవ అతిచిన్న జిల్లా. ఇది గొప్ప బెంగాలీ రాజ్యం భుర్షుత్ రూపంలో వేల సంవత్సరాల గొప్ప వారసత్వాన్ని కలిగి ఉంది.

భౌగోళికం 

హౌరా జిల్లా 22 ° 48 ′ N,  22 ° 12 ′ N అక్షాంశాల మధ్య ,  88 ° 23 ′ E, 87 ° 50 ′ E రేఖాంశాల మధ్య విస్తరించబడి ఉంది.  ఈ జిల్లా హూగ్లీ నది, తూర్పున ఉత్తర 24 పరగణాల జిల్లా ,  దక్షిణ 24 పరగణాల  జిల్లా, ఉత్తరాన హూగ్లీ జిల్లా (అరంబాగ్, శ్రీరాంపూర్ ఉపవిభాగాలు),  దక్షిణాన మిడ్నాపూర్ తూర్పు జిల్లా ( తమ్లుక్ ఉప- విభజన) సరిహద్దులుగా ఉన్నాయి. పశ్చిమాన హౌరా జిల్లా సరిహద్దులో మిడ్నాపూర్ పశ్చిమ జిల్లా యొక్క ఘటల్ ఉపవిభాగం,  కొంతవరకు వాయువ్య దిశలో హూగ్లీ జిల్లాలోని అరాంబాగ్ ఉపవిభాగం,  నైరుతి దిశలో మిడ్నాపూర్ తూర్పు జిల్లా యొక్క తమ్లుక్ ఉపవిభాగం ఉన్నాయి. 

జిల్లా సరిహద్దులుగా సహజంగా పశ్చిమ,  నైరుతిలో రూప్‌నారాయణ నది,   తూర్పు, ఆగ్నేయ వైపున భాగీరథి-హూగ్లీ నది  ఉన్నాయి. ఈశాన్యంలో బల్లి కెనాల్, వాయువ్యంలో దామోదర్ నది మినహా సరిహద్దు ఒక కృత్రిమమైనది.  

వార్షిక సాధారణ వర్షపాతం సంవత్సరానికి 1461 మిల్లీమీటర్లు. వార్షిక గరిష్ట ఉష్ణోగ్రత 32-39° C మధ్య ఉంటుంది , కనిష్ట ఉష్ణోగ్రత 8-10° C మధ్య మారుతుంది.

జనాభా 

2011 జనాభా లెక్కల ప్రకారం హౌరా జిల్లా జనాభా 4,850,029.  ఈ జనాభా సింగపూర్ దేశానికి  లేదా యుఎస్ రాష్ట్రం అలబామాకు జనాభాకు ఇంచుమించు సమానం.  ఇది భారతదేశంలో 23 వ ర్యాంకును ఇస్తుంది (మొత్తం 640 లో ).  జిల్లాలో ఒక చదరపు కిలోమీటరులో 3,306 మంది ఉన్నారు. జనసాంద్రత 3306/చ.కి.మీ లేదా 8560/చ.మైలు.    2001-2011 దశాబ్దంలో దాని జనాభా వృద్ధి రేటు 13.31%.  ఈ జిల్లాలో  లింగ నిష్పత్తి 935:1000. అనగా ప్రతీ 935  ఆడవారికి  1000 పురుషులు  ఉన్నారు.  అక్షరాస్యత రేటు 83,85% . 

హౌరా జిల్లాలో మొత్తం వైశాల్యం 1467 చదరపు కిలోమీటర్లు. 2001 జనాభా లెక్కల  రికార్డుల ప్రకారం మొత్తం జనాభా 4,273,099. జనాభాలో 57.91% హౌరా సదర్ ఉపవిభాగంలో నివసిస్తున్నారు, మిగిలిన 42.09% మంది ఉలుబేరియా ఉపవిభాగంలో నివసిస్తున్నారు. జనాభా సాంద్రత: ఒక చదరపు కిలోమీటరుకు  2913.

విభాగాలు 
హౌరా జిల్లాను హౌరా సదర్ ఉపవిభాగం,  ఉలుబెరియా ఉపవిభాగంగా విభజించారు. హౌరా సదర్ ఉపవిభాగంలో ఒక మునిసిపాలిటీతో ఒక మ్యునిసిపల్ కార్పొరేషన్, ఐదు కమ్యూనిటీ అభివృద్ధి బ్లాకులు ఉన్నాయి. ఉలుబేనియా ఉప విభాగంలో ఒక మ్యునిసిపాలిటీ తో సహా 9 కమ్యూనిటీ అభివృద్ధి బ్లాకులు ఉన్నాయి.  

ప్రతి బ్లాక్‌లో గ్రామీణ ప్రాంతాన్ని గ్రామ పంచాయతీలతో పాటు జనాభా లెక్కల పట్టణాలుగా విభజించారు.  జిల్లాలో 30 పోలీస్ స్టేషన్లు ఉన్నాయి.  హౌరా పోలీస్ కమిషనరేట్‌లో 16 మహిళా పోలీసు స్టేషన్లు, 1 సైబర్ క్రైమ్ పోలీసు స్టేషను,  హౌరా రూరల్ పిడిలో 1 మహిళా పోలీసు స్టేషను, 1 సైబర్ క్రైమ్ పోలీసు స్టేషనులతో సహా 10 జనరల్ పోలీస్ స్టేషన్లు ఉన్నాయి. ఇక్కడ  157 గ్రామ పంచాయతీలు  50 జన గణన పట్టణాలు ఉన్నాయి.

అసెంబ్లీ నియోజకవర్గాలు 
హౌరా జిల్లాను 16 అసెంబ్లీ నియోజకవర్గాలుగా విభజించారు:  సంక్రయిల్,  ఉలుబేరియా ఉత్తర నియోజకవర్గాలు షెడ్యూల్డ్ కులాల (ఎస్సీ) అభ్యర్థులకు కేటాయించబడతాయి. ఈ విభాగాన్ని లోక్‌సభలో హౌరా (లోక్‌సభ నియోజకవర్గం), ఉలుబెరియా (లోక్‌సభ నియోజకవర్గం), శ్రీరాంపూర్ (లోక్‌సభ నియోజకవర్గం) ప్రాతినిధ్యం వహిస్తున్నాయి .

ఇవి కూడ చూడండి 

 ఆచార్య జగదీష్ చంద్రబోస్ ఇండియన్ బొటానిక్ గార్డెన్

మూలాలు

బాహ్య లింకులు 

 అధికారిక వెబ్‌సైట్
 హౌరా జిల్లా మ్యాప్

పశ్చిమ బెంగాల్ జిల్లాలు
హౌరా జిల్లా